钦定古今图书集成/明伦汇编/氏族典/第388卷 > 李纳
## 钦定古今图书集成/明伦汇编/氏族典/第388卷 > 李纳

按《唐书李正己传》：“正己子纳，少时为奉礼郎，代宗召
见，擢殿中丞，正己署为淄、青二州刺史。正己死，秘丧
不发，以兵会田悦于濮阳。德宗诏诸军合讨，其从父
洧，以徐州归。纳集兵攻洧，帝命宣武刘元佐督诸军
进援，大破其兵，纳还郓与悦，李希烈、朱滔、王武俊连
和，自称齐王。兴元初，帝下诏罪己，纳归命授检校工”
部尚书，封陇西郡王。希烈围练州，纳会诸军，破之城
下，加检校司空、司徒。死。子师古、师道。